b'\n_START_ARTICLE_\nPrva italijansko-abesinska vojna\n_START_SECTION_\nOzadje vojne\n_START_PARAGRAPH_\n25. marca 1889 se je \xc5\xa1oanski vodja Menelik II., ki je osvojil Tigre in Amharo, z italijansko pomo\xc4\x8djo oklical za negu\xc5\xa1a negastija Etiopije. Dva mesece kasneje je 2. maja z Italijo podpisal sporazum o prijateljstvu. Sporazum je v zameno za Menelikovo vladanje navidezno dal Italiji nadzor nad Eritrejo, obalo Rde\xc4\x8dega morja na severovzhodu Etiopije._NEWLINE_Dejansko dvojezi\xc4\x8dna vu\xc4\x8dalska pogodba ni bila enaka v italijan\xc5\xa1\xc4\x8dini in amhar\xc5\xa1\xc4\x8dini. Po prvi razli\xc4\x8dici je dobila Italija protektorat nad Etiopijo, kar je kmalu ugotovil Menelik. Amharska razli\xc4\x8dica je navajala le, da lahko Menelik nave\xc5\xbee stike s tujimi silami in spremlja zunanje zadeve prek Italije, \xc4\x8de tako \xc5\xbeeli. Italijanski diplomati so trdili, da je izvirno amharsko besedilo vsebovalo pridr\xc5\xbeek in, da je Menelik zavestno podpisal spremenjeno kopijo pogodbe. Navkljub etiopski zavrnitvi spo\xc5\xa1tovanja te pogodbe in gospodarskim o\xc5\xa1kodbam na svoj ra\xc4\x8dun se je italijanska vlada odlo\xc4\x8dila za voja\xc5\xa1ko re\xc5\xa1itev, da bi prepre\xc4\x8dila Etiopiji vztrajati pri svoji razli\xc4\x8dici pogodbe. V tem smislu so verjeli, da bodo lahko izrabili oddelke znotraj Etiopije kot tudi, da se bodo lahko zanesli na takti\xc4\x8dno in tehnolo\xc5\xa1ko premo\xc4\x8d kot nadomestilo za \xc5\xa1tevil\xc4\x8dno premo\xc4\x8d.'